**Pohjois-Karjalan elinikäisen ohjauksen yhteistyöryhmä**

**Aika:** 7.2.2017, klo 13.30–16.00

**Paikka:** Ortodoksisen kulttuurikeskuksen alasali, Kauppakatu 44, Joensuu

**Läsnä:** Johanna Albert, Merja Blomberg, Mervi Holopainen, Tiina Juurela, Merja Koivuluhta, Sirpa Kostamo, Mirja Kuiri, Jari Laukkanen, Mervi Kurula, Maarita Mannelin, Liisa Pietarinen, Anne-Mari Souto, Kirsi Vallius-Leinonen, Tero Vornanen, Paula Hiltunen (siht.), Reijo Vesakoivu (pj.)

1. **Kokouksen avaus**

Puheenjohtaja avasi kokouksen ja todettiin edellisten yhteistyöryhmän ja johtoryhmän kokouksen muistioiden keskeisimmät asiat. Muistiot on saatavilla ELO-torissa.

1. **Valtakunnallisen ELO-ryhmän ajankohtaisia asioita**

Paula kertoi valmisteilla olevista lakiesityksistä ja uraohjauksen näkymisestä niissä, ohjauksen laatumittareiden kehittämisestä, ohjauksentila -arvioinnin tekemisestä sekä valtakunnallisen ELO-ryhmän ohjausosaamisen tiimin tekemistä ehdotuksista sekä valtakunnallisesta tavoitteesta turvata ohjauspalvelut kaikenikäisille kansalaisille vuoteen 2025 mennessä. Esitys liitteenä.

1. **Maakunnallisen TY-palvelujen kokeilun tilannekatsaus**

Reijo kertoi maakuntauudistukseen liittyvästä TE-palvelujen uudistamisesta ja maakunnassa käynnistyneestä kokeilusta. Aineisto liitteenä. Keskustelussa tuli esille mm. että maakunnan yhteisen hengen vahvistaminen tukemaan uudenlaista palveluyrittäjyyttä.

1. **Osallistujien näkemykset oman toimintasektorin keskeisistä asioista suhteessa toimintasuunnitelmaan**

Käytiin keskustelukierros kunkin toimintasuunnitelmassa mainitun siirtymän tilanteesta:

1. Perusopetuksen jälkeinen siirtymä

* siirtymää tukeviin toimenpiteisiin lisättävä ”luokkamuotoinen ohjaus”
* kehittämistoimenpiteissä mainitut koulutuskokeilut ovat käytössä, yhteistyö ja tiedon siirto nivelvaiheessa ammattiopiston ja lukioiden suuntaan toimii hyvin
* perusopetuksessa suurena huolena on se, että SiunSotelta ei saada apua silloin kun koulu kokee sen tarpeelliseksi, kynnys palveluihin pääsemiselle on liian korkea. Ongelmien pitää kriisiytyä pahasti ja vasta sitten lastensuojeluilmoituksen perusteella ryhdytään toimiin. Myös tietosuota SiunSoten puolelta vaikeuttaa yhteistyötä. Ennaltaehkäisevä matalan kynnyksen tuki puuttuu!
* sama ongelma näkyy ammattiopiston puolella, Siunsote ei pysty ainakaan tällä hetkellä vastaamaan siihen avun tarpeeseen, jota oppilaitoksissa nuorten osalta on.
* ongelmasta on vietävä viestiä kuntien Lape-hankkeille sekä SiunSotelle!
* arvioitiin, että koko maakunnassa pääsee perusopetuksesta hyvin toiselle asteelle mutta haasteena on siellä keskeyttäminen. Hyviä toimijoita ovat Ohjaamot ja etsivä nuorisotyö mutta tarvitaan vielä vastuun selkiyttämistä.

1. **Lukion aikainen ja jälkeinen siirtymä**

* lukiolaisilla haasteena on nopeasti muuttuvat valintamenettelyt korkea-asteelle, opintotuen muutokset ja esim. asumistuen määräykset, jotka rajaa tuen piiristä pois 17-vuotiaan yksin asuvan. Myös liian suuri opintojen määrä avoimessa yliopistossa voi rajata pois työmarkkinatuen piiristä.
* jos korkea-asteelle valintaperusteeksi tulee todistusvalinta, se muuttaa olennaisesti ohjausta lukioaikana, samaan aikaan vireillä oleva yo-tutkintomuutos tuo epävarmuutta.
* Karelia ammattikorkeakoulun tarjoama mahdollisuus tutustua opintoihin etukäteen on hyvä toimintamalli, jonka toivoisi leviävän

1. **Toisen asteen ammatillisen koulutuksen aikainen ja jälkeinen siirtymä**

* huolena on opiskelijoiden tukipalvelujen vähäisyys ja väheneminen yleensä ja eriarvoisuus maakunnassa
* reformi aiheuttanut huolen siitä, onko jatkossa ammatillisessa koulutuksessa tarjolla opinto-ohjausta/opinto-ohjaajia? Kyseenalaiseksi on myös asetettu onko ammatillisella koulutuksella tehtävänä syrjäytymisen ehkäisy. > Pyrittävä vaikuttamaan kuntapäättäjiin, lisäksi toivotaan, että ammatillisen koulutuksen reformikyselyyn vastaajat toisivat esille huolen ohjauspalvelujen turvaamisesta.
* Ohjaamojen roolin kirkastaminen vie aikaa ja sote-uudistuksen vaikutukset ovat vielä epäselvät

1. **Korkea-asteen koulutuksen aikainen ja jälkeinen siirtymä**

**Ammattikorkeakoulu**

* yhteistyö toisen asteen koulutuksen (amm.+lukio) toimii hyvin
* ammatillisen kasvun jakso tukee opiskelua ja myös työpaikan hakua
* opinto-ohjausta on voitu tarjota edelleen
* työn opinnollistaminen ja opintojen monimuotoistaminen ovat haasteita
* opiskelija-aineis on haastavaa, huolena on, voidaanko kaikille tarjota oikeanlaista tukea
* huolena myös ”väärän alan” valinneet, vaikeus vaihtaa alaa tai jatkaa keskeyttämisen jälkeen
* alumniyhteistyö toimii, samoin ”päivä opiskelijana” on saanut hyvää palautetta
* AMK mukana edelleen AIVOn toiminnassa ja tarjoaa tietoa ja ohjausta koulutukseen liittyen. Toiminnan jatkokehittäminen suhteessa Ohjaamoon ja linjaukseen tulevasta kaiken ikäisten ohjaamosta on tarpeen käynnistää tämän vuoden aikana.

**Yliopisto**

* opetussuunnitelmien uudistaminen vireillä, niissä esillä työelämävalmiudet
* hallinnon uudistus ja sen organisoituminen on kesken
* ”tulopalvelut” uusille opiskelijoille on käynnistetty
* *ISY on mukana Opiskelukyvyn, hyvinvoinnin ja osallisuuden edistäminen korkeakouluissa (OHO!)* –hankkeessa, jossa kehitetään opiskelijalähtöisiä pedagogisia malleja tukemaan opintojen edistymistä, kehitetään opettajien ohjausosaamista sekä saavutettavuutta ja osallisuutta tukevaa pedagogista osaamista ja luodaan kaikille korkeakouluille soveltuvia toimintatapoja ja -malleja opiskelijoiden tukeen ja ohjaukseen.
* yhteistyötä tehdään Joensuun seudun erilaiset oppijat-ryhmän kanssa
* psykologipalveluja on tarjolla 2 x viikossa
* pohdintaa aiheuttaa, millaista opiskelija-ainesta tuottaisi esim. pelkkä todistusvalinta

**Työelämän siirtymät**

* Työelämäsiirtymien osalta todettiin, että TE-palvelut ja niiden organisointi ovat perusteellisten muutosten edessä. Maakunnallinen kokeilu on alkamassa ja valtakunnallisia lakeja valmistellaan parhaillaan. Maakunnallisen kokeilun kick off-tilaisuus on 17.2. Tämä palveluja ja niiden tuottajia koskeva muutos määrittelee raamit sille miten esim. aikuisten ohjausta tulevaisuudessa tarjotaan ja missä. Uraohjauksen tarpeita on syytä jatkuvasti tuoda esille kokeilun eri vaiheissa.

**Verkostoitumisesta** ja ELO-toiminnasta todettiin lyhyesti, että yhteistyöryhmä jatkaa nykyisellä kokoonpanolla tämän vuoden loppuun. Loppuvuodesta keskustellaan uuden ryhmän asettamisesta ja kokoonpanosta. ELO-ryhmän henkilöt ovat erilaisissa verkostoissa mukana kehittämässä uusia palveluja ja vaikuttamassa niihin. Pääpaino toiminnassa kohdistuu nyt siihen, että ohjaustoiminta – palvelujen saatavuus, laatu ja ohjausosaaminen- saataisiin siirtymään uuteen maakuntahallintoon ja sen palvelurakenteisiin.

**Ohjausosaamisen kehittäminen.** Yhteistyöryhmän jäsenistä koollekutsuttu pienryhmä on kartoittanut vuoden 2017 aikana järjestettäviä ohjausosaamista edistäviä koulutuksia. Kevään aikana kaikille avoimia tilaisuuksia on mm.

- 24.3. Ohjauksen ajankohtaisfoorumi (ELY-keskus)

- 6.4. Tulevaisuuden työelämä ja ohjauksen haasteet (ETKO-hanke)

- 12.5. Meidän ohjaamot –tilaisuus (ELY+Ohjaamo 2.0-hanke)

Lisäksi syksylle on osana ELO-toimintaa suunnitteilla yksittäisiä koulutus/info-päiviä ja mahdollisesti yksi laajempi koulutuskokonaisuus.

1. **Seuraava kokous**

Seuraava kokous pidetään keväällä kun valtakunnan tasolta saadaan uutta tietoa esim. verkko-ohjauksesta, laatumittareista, tila-arvioinnista jne. Ajankohta ilmoitetaan myöhemmin.

Muistion laati Paula Hiltunen